Brasiliaanse nasionale vrouerugbyspan

Die **Brasiliaanse nasionale vrouerugbyspan** (Portugees: *Seleção Brasileira de Rugby Union Feminino*) is die nasionale vrouerugbyspan wat Brasilië in internasionale wedstryde (toetswedstryde) verteenwoordig. Hulle dra die bynaam *As Yaras* (Portugees vir: “die Yara’s”) na die gelyknamige wese uit die Brasiliaanse mitologie. Rugby word in Brasilië geadministreer deur die Brasiliaanse Rugbykonfederasie (*Confederação Brasiliera de Rugby*, CBRu) wat in 1963 gestig is. Brasilië word as die derde beste vrouerugbyspan in die Amerikas beskou (ná die Verenigde State en Kanada). Die Brasiliaanse vrouerugbyspan is tans (September 2025) 25ste op Wêreldrugby se wêreldranglys gelys.

Brasilië het in 2008 sy eerste toetswedstryd teen Nederland gespeel. In 2024 het Brasilië vir die eerste keer vir die vrouerugbywêreldbekertoernooi gekwalifiseer en daarmee die eerste Suid-Amerikaanse land geword wat daarin kon slaag; hulle het egter tydens die 2025-toernooi al hul groepwedstryde verloor. Brasilië speel tradisioneel in geel truie met groen kleuraksente, groen broeke en groen sokkies.

## Beheerliggaam 
Die beheerliggaam vir rugby in Brasilië is die Brasiliaanse Rugbykonfederasie (Portugees: *Confederação Brasileira de Rugby*, CBRu). Die beheerliggaam is in 1963 onder die naam Brasiliaanse Rugbyunie (*União de Rugby do Brasil*, URB) gestig en in 1970 in Brasiliaanse Rugbyvereniging (*Associação Brasileira de Rugby*, ABR) hernoem; in 2010 het die beheerliggaam sy huidige naam aangeneem. In 1995 het die Brasiliaanse beheerliggaam ’n volle lid van die Internasionale Rugbyvoetbalraad (IRVR; nou Wêreldrugby) geword. Daarbenewens was die Brasiliaanse beheerliggaam in 1988 ’n stigtingslid van CONSUR (nou Suid-Amerika Rugby).

## Geskiedenis 
### Oorsprong 
Die eerste gedokumenteerde vrouerugywedstryd in Brasilië is in 1987 tydens die tradisionele sewesrugbytoernooi by die São Paulo-atletiekklub gehou. Die meeste spelers was vriendinne of susters van die mans en het hulle vir wedstryde en oefensessies begelei. Op Vrouedag 1997 is nog ’n wedstryd by die Desterro Rugbyklub in Florianópolis gespeel. Die voormalige kaptein van die nasionale span, Maria Mikaella, wat ook in dié wedstryd verskyn het, deel haar ervarings:

In 2008 het Brasilië sy eerste toetswedstryd teen Nederland gespeel. Die span is eers in 2019 weer byeengeroep vir ’n toer na Colombia, gelyk aan hul eerste ontmoeting met ’n ander Suid-Amerikaanse span. In 2020 het die Brasiliane tydens die eerste vrouerugbywêreldbekerkwalifiseringswedstryd in Medellín weer die Colombiane ontmoet, maar hulle is met 23–19 geklop.

### Verdere ontwikkeling 
In 2023 het Brasilië tydens die 2025-vrouerugbywêreldbekerkwalifisering toetswedstryde teen Colombia gespeel. Tydens dié toernooi het die Brasiliane die Colombiane en ’n Amerikaanse jeugspan ontmoet. Die span kon sy eerste oorwinning ooit aanteken, toe hulle Portugal met 10–7 kon klop, daarbenewens was dit die eerste toetswedstryd teen ’n Europese opponent in 15 jaar. Dit nadat hulle in Asunción, Paraguay, die Colombiane vir die eerste keer kon klop, waarvolgens hulle tydens die Vrouerugbywêreldbeker 2025 in Engeland hul eerste verskyning gemaak het. Daarmee was vir die eerste keer in die toernooigeskiedenis elke vasteland deur minstens een nasionale span verteenwoordig. Ná Kanada en die Verenigde State was die Brasiliane die derde span van die Amerikas. Daarbenewens was Brasilië ná Argentinië, Chili en Uruguay (almal by die mansrugbywêreldbekertoernooi) die vierde Suid-Amerikaanse land wat aan ’n rugbywêreldbeker deelgeneem het. Tydens die toernooi in Engeland het die Brasiliane vir die eerste keer Suid-Afrika, Frankryk en Italië ontmoet, maar drie swak nederlae gely.

## Kleure, embleem en bynaam 
Brasilië speel tradisioneel in ’n geel trui met groen kleuraksente, groen broeke en groen sokkies. Hul alternatiewe trui is groen met wit kleuraksente, wit broeke en groen sokkies.

Die beheerliggaam Brasiliaanse Rugbykonfederasie se kenteken, wat ook op die trui verskyn, toon ’n rugbybal tussen twee doelpale op ’n geel agtergrond met die afkorting CBRu daarbo.

Die span se bynaam is *As Yaras* (Portugees vir: “die Yara’s”) na die gelyknamige wese uit die Brasiliaanse mitologie.

## Toetswedstryde 
Brasilië het 5 van sy 20 toetswedstryde gewen, ’n wenrekord van 25,00%. Brasilië se statistieke in toetswedstryde teen alle lande, in alfabetiese volgorde, is soos volg (korrek teen September 2025):

## Rekords 
### Wêreldbekerrekord 
Brasilië het tot dusver vir een rugbywêreldbekertoernooi gekwalifiseer. Hulle is tydens die 2025-toernooi egter sonder ’n oorwinning in die groepfase uitgeskakel.

## Spelers 
### Huidige span 
Die volgende spelers het die span gevorm tydens die Vrouerugbywêreldbeker 2025:

|
| valign="top"|

|}

### Bekende spelers 
Tot dusver is nog geen Brasiliaanse speler in Wêreldrugby se Heldesaal opgeneem nie.

## Sien ook 
* Brasiliaanse nasionale rugbyspan

## Verwysings 
## Eksterne skakels 
*  Amptelike webwerf van die Brasiliaanse Rugbykonfederasie
*  Brasilië by Wêreldrugby
*  Brasiliaanse rugbynuus